Мақтаралдық диқандар жаңа технологияларды ендірудің арқасында 3 есе көп өнім алды
"Мақтаралдық диқандар жаңа технологияларды ендірудің арқасында 3 есе көп өнім алды" | "https://abai.kz/post/47475"
TITLE: Мақтаралдық диқандар жаңа технологияларды ендірудің арқасында 3 есе көп өнім алды
URL: https://abai.kz/post/47475
META: "Мақтаралдық диқандар жаңа технологияларды ендірудің арқасында 3 есе көп өнім алды" | "https://abai.kz/post/47475"
DATE: 09.12.2016
AUTHOR(s): Абай-Ақпарат
TOTAL WORDS: 366
TEXT: Мақтарал ауданында соңғы үш жылда жерді терең қопсыту технологиясы 30 мың гектарға енгізіліп, нәтижесінде  шаруалар 2-3 есе көп өнім алуда. Бұл Тәуелсіздік жылдарындағы халықтың жеткен жетістіктері. Бұл туралы Мақтарал ауданының әкімі Ғ.Исмаилов ОҚО Аймақтық коммуникациялар қызметінде өткен баспасөз жиынында мәлім етті. Тәуелсіздіктің 25 жылдығындағы жеткен жетістіктерін баяндаған Ғ.Исмаилов 1991 жылы ауданның бюджеті 107,0 мың теңгеден 2016 жылы 31 426,0 млн. теңгеге жетіп, 294  есеге артқанын, жалпы ішкі өнім 643,0 млн. теңгеден 112 004,1 млн теңгеге жеткенін атап өтті. Сондай-ақ, ауданда соңғы бес жылда тамшылатып суғару әдісі ендірілген жерлер мен жылыжайлардың алқабы еселеп өскенін атап өтті 2011 жылы Мақтаралда тамшылатып суғару әдісі 0,4 мың гектар жерге ендірілген болса, бүгінде 1,6 мың гектарға жетіп отыр. Ал, жылыжайлардың көлемі 2011 жылы 33 гектарды құраса, 5 жылдың ішінде 2,5 жарым есеге өсіп, жалпы көлемі 83,6 гектарға жеткен. Биыл жылыжайлар есебінен 1500 тонна өнім өндіріліп, Республика тұрғындарын қыс және ерте көктем уақытында сапалы көкөністермен қамтамасыз етуге қол жеткізілген. Егін шаруашылығы бойынша жүргізілген жүйелі әртараптандырудың арқасында 1991 жылмен салыстырғанда бақша дақылдарының көлемі 20 мың гектарға артып – 23 мың гектарды, көкөніс 4,0 мың гектарға артып – 5,4 мың гектарды, картоп 0,8 мың гектарға артып – 1,1 мың гектарды құраған. Тәуелсізіктің алғашқы жылдары 16,5 мың тонна – көкөніс, 32,6 мың тонна – бақша, 1,9 мың тонна – картоп өндірілген.  Ал осы жылы 126 мың тонна – көкөніс, 607,9 тонна – бақша, 17,1 мың тонна – картоп жиналған. Сондай-ақ, биыл жоспар орындалып, шаруалар гектарынан 25 центнерден өніп алып, Тәуелсіздіктің 25 жылдығына зор тарту жасап отыр. «Шаруалардың өнімін сақтап, әрі қарай сату үшін қолайлы жағдай жасау мақсатында 2015 жылы Жетісай қаласында «Мақтарал ЭкоПродукт» ЖШС-нің сыйымдылығы 3000 тонналық және Мырзакент кентіндегі ЖК Ердешовқа тиесілі 2 мың тонналық қоймалары салынып пайдалануға берілді» - дейді Ғ.Исмаилов. Одан бөлек, Мақтаралдың қақпасында орналасқан Азаттық ауылынан заманауи үлгідегі сауда логистикалық орталығының құрылысына 9 гектар жер резервке алынғанын да әкім атап өтті. Тәуелсіздіктің 25 жылдығында Мақтарал ауданының инфрақұрылымында да көптеген өзгерістер байқалады. Жалпы, 1991-2016 жыл аралығында автомобиль жолдарының қанағаттанарлық жағдайдағы үлесі 55%-дан асқан. Егемендіктің алғашқы жылдары ауданның газбен қамтылуы 10,6%-ды құраса, бүгінде бұл көрсеткіш 65%-ға жетіп отыр. Сондай-ақ, аудан халқы 100% сумен қамтылған. Өңірдің өндірістік инфрақұрылымын жетілдіру мақсатында «Бизнесті дамыту жол картасы 2020» бағдарламасы аясында 111 млн. теңге бөлініп, жұмыстар жүргізілуде. Abai.kz
